**

 **Vélemények a gyermek- és ifjúságvédelmi esetmegbeszélő műhelyről**

*2017. május 2.*

**Csókay László pszichológus, ELTE és SSZHF**

 **Felkészültsége 5,00**

 **Előadása 5,00**

*Indoklás*

* Széleskörű tudással, felkészültséggel rendelkezik. Az előadás érdeklődést keltett bennem.
* Nagyon magas szintű felkészültség és előadásmód jellemezte a kollégát, lendületes beszélgetésstílusa fenntartja az érdeklődést. Kérdésinkre részletesen válaszolt, ötletekkel, pozitív gondolatokkal látott el bennünket.
* Nem papíralapú, minden megnyilatkozásán látszik a személyes tapasztalat. Aktuális problémákról beszél.
* Minden felvetődött problémára, élethelyzetre próbált őszintén, a reális esélyeket mérlegelve válaszolni, valamilyen szemléletet, új megoldási lehetőséget nyújtani.
* A gyermekpszichológiai felkészültsége alapos, a felmerült problémákra részletes, kimerítő válaszokat adott, összefüggő, rendezett előadás volt.
* Körültekintő, aktivizálta a résztvevőket.
* Felkészültsége alapos, előadása közvetlen, érdekes. A felmerülő problémákra nagyon sok, gyakorlatban megvalósítható segítséget adott.
* Sok saját tapasztalati példát mondott el, és hagyta a kollégákat is kibontakozni, az egyedi példáikkal.
* Naprakész előadás. A valós életről szólt.
* Minden felmerülő kérdésre szakmailag felkészülten tudott válaszolni – indokolni.
* Életszerű, aktuális problémákról beszélhettünk és azok kezeléséhez kaptunk útmutatást.

**A szakmai nap tematikája:**  **4,86**

*Indoklás:*

* A műhelyfoglalkozás felépítése tematikailag megfelelő volt, a problémafelvetések egyes pontjain végighaladva válaszokat kaptunk.
* Gondolkodtató volt. A közvetlen beszélgetés könnyen a felszínre hozta a gondolatokat.
* Tudatosan felépített. Mindenki hozzájárult a továbbképzés sikeréhez.
* Életszerű, a mindennapi, személyes, iskolánkban velünk történtekre adott választ.
* Feszített ütemű, kevés szünettel, kötetlen beszélgetés formájában zajlott a nap.
* Az általános bevezető után, az iskolánkban előforduló esetekről beszélgettünk, így kellően személyes volt a program.
* Érdekes, fontos dolgokról szólt a beszélgetés.
* Jól felépített, szabadon beszélgetős volt. Sok érintett problémát sikerült felvetni és megbeszélni.
* Több ilyenre volna szükség.
* Tömör, összefogott volt. Gyakorlatban alkalmazható technikákkal.
* Jól követhető, érthető, használható volt.

 **Témaválasztás; mennyire korszerű, fontos ismereteket, alkalmazható gyakorlatot adott** **4,93**

*Indoklás*

* Jó ötleteket kaptunk, megerősítéseket, megnyugtató válaszokat. Fontos témát vitathattunk meg, a pszichológus szakmai alátámasztása hasznos támpontot adott a munkánkhoz
* A témaválasztás időszerű, egyre több problémával küszködő gyerek érkezik az iskolánkba. Úgy gondolom, sikerült alaposan átbeszélni a felvetett eseteket, sikerült megvilágítani a problémák pszichológiai hátterét.
* Igen, napjaink problémái kerültek felszínre.
* Igen. Mindennapi életünk kérdéseivel, problémáival foglalkoztunk.
* Igen. Nem korszakalkotó gondolatok voltak, hanem olyan segítségadás, amit a mindennapi munkánkban alkalmazhatunk és jobbá tehetjük az oktató-nevelő munkánkat.
* Napjaink legfontosabb társadalmi problémáit feszegető téma, messze túl is mutatott a címen.
* Helyi és napi problémák megbeszélésre került sor.
* Igen, az iskolai mindennapokban nagyon jól használható, ami elhangzott.
* Nagyon időszerű ez a probléma és egyre nagyobb területen okoz problémákat.
* A témaválasztás a napjainkban felmerült problémákat foglalta össze, hasznos információkat sajátíthattunk el.
* A témaválasztás teljesen aktuális korszerű volt, a gyakorlatok alkalmazhatóak és hasznosíthatóak.

*Egyéb meglátások:*

* Nagyon jónak tartom, hogy alsós és felsős tanárok együtt vettek részt rajta.
* Örömmel és szívesen vettem részt a foglalkozáson
* Talán a szünetek lehettek volna gyakoribbak
* Napi problémák megoldásában kaptunk segítséget
* Nagyon tetszett köszönöm.
* Fontos dolgokat tanultam